**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága**

**2025. április 29-i ülésére**

**Javaslat a Berzsenyi Dániel Könyvtár Szervezeti és Működési Szabályzatának jóváhagyására**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68.§ (1) bekezdés b) pontja értelmében a könyvtár szervezeti és működési szabályzatát a fenntartó hagyja jóvá.

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

A Berzsenyi Dániel Könyvtár az intézmény Szervezeti és Működési Szabályzatának (a továbbiakban: SZMSZ) módosítását kezdeményezi, amelyet a jogszabályok és az alapító okiratban bekövetkezett változások, továbbá adatpontosítások szükségszerűsége indokol.

A módosítás az alábbiakra terjed ki:

1. Az intézmény névhasználatának és a székhely adatok módosítása.
2. Az intézmény működését meghatározó jogszabályok elnevezésének módosítása, az SZMSZ-nek a hatályos jogszabályokkal történő kiegészítése.
3. Kölcsönzőhely címváltozása.
4. Az ágazati felügyeletet ellátó minisztérium elnevezésében történő változás átvezetése.
5. Hatáskör pontosítása az „Életünk” folyóirat főszerkesztőjének kinevezése kapcsán.
6. A megváltozott szakágazati kód módosítása.
7. Könyvtárellátási Szolgáltató Rendszerben résztvevő partnerkönyvtárak adataiban történő változások aktualizálása.
8. A Központi Könyvtár és a fiókkönyvtári nyitvatartás módosulása.
9. Szervezeti felépítésben történt változások átvezetése.
10. A működést szabályozó városi rendeletek és határozatok aktualizálása.
11. Belső ügymeneti és a szakmai szabályzatok frissítése.
12. Hatályos Alapító okirat feltüntetése.

Előzőekre tekintettel indokolt az SZMSZ módosítása. A módosításokat az előterjesztés 1. sz. melléklete, míg az egységes SZMSZ-t az előterjesztés 2. sz. melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2025. április „ ”**

**/: Horváth Soma :/**

**HATÁROZATI JAVASLAT**

**..…../2025. (IV.29.) KOCB. számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52. § (3) bekezdés 6. pontja alapján a Berzsenyi Dániel Könyvtár Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal